ئۆتۆ فرانک
ئۆتۆ فڕانک (لەدایکبووی ١٢ی ئایاری ١٨٨٩ - مردووی ١٩ی ئابی ١٩٨٠) بازرگانێکی ئەڵمانی بوو کە دواتر بوو بە ھاووڵاتیێکی ھۆڵەند و سویس. ئەو باوکی ئان و مارگۆت فڕانک و مێردی ئیدیت فڕانک بوو، ئۆتۆ تاکە کەس بوو لە خێزانەکەی کە لە ھۆلۆکۆست ڕزگاریبێت.

ژیان 
فڕانک لە ١٢ی ئایاری ١٩٢٥ ھاوسەرگیری لەگەڵ ئیدیت کرد، لەساڵانی ١٩٢٦ و ١٩٢٩، (مارگرۆت و ئان)یان بوو. لەکاتی پڕۆسەی ھۆڵۆکۆست، تەواوی خێزانی فڕانک خۆیان شاردەوە بەڵام دوای ئاشکرابوونیان، دەگوازرێنەوە بۆ کەمپی ئاشویتز زیندانی دەکرێن، لەوێ بەھۆی برسیەتییەوە ئیدیت مرد، کچەکانیشی بەھۆی نەخۆشی و خراپی باروودۆخیان مردن. ئۆتۆ تاکە کەسی خێزانەکە دەبێت کە ڕزگاری دەبێت.

کچەکەی ئۆتۆ، ئان فڕانک لەدوای خۆی یادنامەیەکی جێھیشت کە باسی ژیانی خێزانەکەی و سەردەمی خۆحەشاردانەکەیان دەکات لەترسی گرتنیان لەلایەن نازییەکان. دواتر دوای تەواوبوونی جەنگەکە ئەوا یادنامەکە بووە یەکێک لە گرنگترین بەڵگە و گێڕانەوەکانی سەردەمی ھۆڵۆکۆست. دوای ڕزگاربوونی ئۆتۆ یادنامەی کچەکەی چاپکرد.

سەرچاوەکان 

لەدایکبووانی ١٨٨٩
مردووانی ١٩٨٠
ئان فڕانک
مەرگەکان بە شێرپەنجە لە سویس
مردنەکان بەھۆی شێرپەنجەی سییەکان
دەرچووانی زانکۆی ھایدلبێرگ